Ο ΚΑΡΑΓΚΙΟΖΗΣ ΛΕΥΤΕΡΩΤΗΣ

ΠΡΟΛΟΓΟΣ

ΚΑΡΑΓΚΙΟΖΗΣ: Όπα, όπα όπα ε, όπα γειά σου οικογένεια. ΚΟΛΛΗΤΗΡΗΣ: Γειά σου μπαμπάκο.

ΚΑΡΑΓΚΙΟΖΗΣ: Ξυπόλητο τάγμα, προσοχή! Με το εμπρός βγάλτε το αριστερό... ΜΠΙΡΙΚΟΚΟΣ: Το μάτι, πατέλα; (σφαλιάρα) 
ΚΑΡΑΓΚΙΟΖΗΣ: Το πόδι, βρε βλάκα! Ένα δυο, ένα δυο, ένα. Μεταβολή... Ο μεσαίος κοιμήθηκε.

ΚΑΡΑΓΚΙΟΖΗΣ: Ένα δυο, εν δυο, ένα. Αλτ Εν δυο. (Δε σταματούν!). Αλτ, είπα. (Τίποτα!) Τρέεε-ξατέ!» (Σταματούν)
ΚΑΡΑΓΚΙΟΖΗΣ: Λόχος! Για να μου πει ο μεγάλος έναν ήρωα...

ΚΟΛΛΗΤΗΡΗΣ: Ο Καραϊσκάκης πατέρα!

ΚΑΡΑΓΚΙΟΖΗΣ: Μπράβο. Τι είναι ο Καραϊσκάκης, Κοπρίτη;

ΚΟΠΡΙΤΗΣ: Γήπεδο του Ολυμπιακού! 
ΚΑΡΑΓΚΙΟΖΗΣ: (σφαλιάρα) Σπίρτο μου εσύ! Ποιος είναι ο Κολοκοτρώνης Μπιρικόκο;
ΜΠΙΡΙΚΟΚΟΣ: Είναι... αυτός που έχει κοτρόνες στο ποπό.

ΚΑΡΑΓΚΙΟΖΗΣ: (σφαλιάρα) Μπα κακό χρόνο να μην έχεις! Ααααα, εσύ, μεγάλε μου χάλασες τα μικρά που σε έχουν σα δεύτερο πατέρα!
ΚΟΛΛΗΤΗΡΗΣ: Ακούσατε ρε τι λέει ο πατέρας; Να με ακούτε, γιατί αλλιώς θα σας πάρει ο δαί​μονας τον πρώτο πατέρα! (φεύγουν)

ΚΑΡΑΓΚΙΟΖΗΣ: Κυρίες, κύριοι και αγαπημένα μου παιδιά!... Σήμερα θα διασκεδάσετε με την αφεντομουτσουνάρα μου «λευτερωτής». Ποποπό τι έχει να γίνει. Θα φάμε, θα πιούμε και νη​στικοί θα κοιμηθούμε. (φεύγει)

1927 ΤΟ ΜΗΝΥΜΑ ΤΗΣ ΑΠΕΛΕΥΘΕΡΩΣΗΣ

ΧΑΤΖΗΑΒΑΤΗΣ: Απόψε λοιπόν είδα ένα όνειρο: φεύγανε λέει οι Οθωμανοί τρέχοντας. Άμποτε να 'ρθει η μέρα. Μα να, έρχεται ο Κολοκοτρώνης! 

ΚΟΛΟΚΟΤΡΩΝΗΣ: Εδώ είσαι ωρέ Χατζηαβάτη; Τα ’μαθες τα ευχάριστα; 

ΧΑΤΖΗΑΒΑΤΗΣ: Όχι καπετάνιε μου, καλοσώρισες. Τι συνέβη;

ΚΟΛΟΚΟΤΡΩΝΗΣ: Σήμερα έχουμε γιορτή. Ήρταν τα ρούσικα, τα εγγλέζικα, τα φραντζέζικα καράβια στο Νιόκαστρο κι έκαψαν μωρέ την αρμάδα του Μπραήμη. Αποφασίσανε οι βασιλιάδες να λευτερώσουνε την Ελλάδα. Λευτε​ρωνόμαστε μωρέεε!

ΧΑΤΖΗΑΒΑΤΗΣ: Αχ, και το 'δα τ' όνειρο καπετάνιε μου. Το 'δα. 
ΚΟΛΟΚΟΤΡΩΝΗΣ: Χατζηαβάτη, τώρα χρειάζεται ένα καλό γλέντι, να ξεφαντώσουμε για να το μάθουν ούλοι πως λευτερωθήκαμε. Ν' αντιλαλήσει το σεράι με τα δικά μας τραγούδια και τις χαρές. Να τα μαζεύει κι ο Πασάς και να φεύγει.

ΧΑΤΖΗΑΒΑΤΗΣ: Αχ, τι χαρά είναι κι αυτή η σημερινή.
ΚΟΛΟΚΟΤΡΩΝΗΣ: Να βρεις έναν έμπιστο σου και να στήσετε τους πάγκους για τα ψητά και τα κρασιά, να φτάσει απ’ άκρη σ’ άκρη το μήνυμα της απελευθέρωσης. Απόψε γλεντάμε ού​λοι μαζί, λεύτεροι πια.

ΧΑΤΖΗΑΒΑΤΗΣ: Ναι καπετάνιε μου τρέχω αμέσως να τα φροντίσω όλα. Αχ, τι χαρά είναι κι αυτή η σημερινή. Τι χαρά! Τρέχω, τρέχω. (φεύγουν)

ΤΑ ΠΕΝΤΕ ΑΡΘΡΑ ΤΗΣ ΠΕΙΝΑΣ &  ΜΕΣΙΤΕΙΑ

ΚΑΡΑΓΚΙΟΖΗΣ: Ε ρε μανούλα μ'. Όσο θέλεις κλέβε, κι όσα θέλει ο Θεός σου δίνει. Είναι ζωή αυτή παιδί μου; Ένας ωσάν κι εμένα και να πεινάει! Πεινάω. Πεινάω, παιδί μου. Πώς να το πω, πει-νάαα-ώ. Να, μα το Θεό, πεινάω. Έχω από την παραμονή του Λαζάρου να φάου και Λάζαρος που μας έρχεται, χρόνος. Αφού έμαθα σε πόσα άρθρα διαιρείται η πείνα. Ίσαμε τώρα έχω μάθει τα πέντε κύρια άρθρα. Πρώτο κύριο άρθρο της πείνας είναι η γουργούριση των εντέρων. Δεύτερο η ατρόχιση των οδόντων. Τρίτο είναι η εγκοπή των ποδών. Τέταρτο η κομμάρα στα μάτια και πέμπτο, ζωή στα γαϊδουρο-κατσικο-μουλαρά μου! Είναι ζωή λοιπόν αυτή; Έτσι μου ’ρχεται να πάω ν' αυτοκτονήσω! Και δε με νοιάζει τίποτα άλλο, που θα με πάνε στο νεκροταφείο και θα με κοροϊδεύουν οι άλλοι πεθαμένοι, «Μωρέ, κι εδώ νηστικός μας ήρθες!». Πρέπει λοιπόν να δώσω τέρμα στη ζωή μου, προτού πεθάνω νηστικός. Να πάρω ένα μπιστόλι, να δώσω μια κουμπουριά εκεί (δείχνει) να παν τα μυαλά μου στον αέρα. Αλλά, αν είχα μπιστόλι θα το πούλαγα. Θα σκοτωνόμουνα πρώτα και κατόπιν θα το πούλαγα. Αλλά πάλι άσχημος θάνατος ο σκοτωμός. Καλύτερα να πέσω στο πηγάδι να πνιγώ. Με το ένα, δύο, τρία, μπαταμπλούμ μες στο πηγάδι. Αλλά έτσι κι έχει νερό μες στο πηγάδι; Μωρέ, αν πέσω μέσα να πνιγώ, θα βραχώ και θα πάρω καμιά πούντα. Μα, γώ θέλω να πάω από πνιγμό, δε θέλω να πάω από σαρανταπλεμονία. Κι αν είναι και βαθύ θα σκοτωθώ στο δρόμο. Για φαντάσου να με βγάνουνε απ' το πηγάδι και να με στρώσουν χάμου, να 'ρχεται ο κόσμος να με βλέπει σκοτωμένο! Ο ένας θα λέει· «Λείπει το 'να του ποδάρι· πώς θ' ανεβαίνει στις ταράτσες να κλέβει τη ντομάτα τον πελτέ;» Ο άλλος θα λέει· «Ε! τον καημένο! Στραμπούλιξε το μάτι του. Τώρα, πώς θα βλέπει τις τσέπες για ν' αρπάζει τα πορτοφόλια;» Ο άλλος θα λέγει. «Μπα! έκοψε τα δάχτυλα του· πώς θα κόβει τις καδένες για ν' αρπάζει τα ρολόγια;» Γι' αυτό κι αυτός ο θάνατος δε μ' αρέσει. Θέλω να πεθάνω απ' ένα γλυκύ θάνατο. Έτσι να φάου καμιά σαρανταριά λουκούμια και να πεθάνω. Ή να φάου κάνα ταψί κανταΐφι, να σκάσω, να πάω στην οργή. Ναι, θα πεθάνω από λουκουμοθάνατο. (φεύγει)

ΧΑΤΖΗΑΒΑΤΗΣ: Να πάω μωρέ στον Καραγκιόζη να του πω τα ευχάριστα και να του ζητήσω να με βοηθήσει για την γιορτή (χτυπάει την πόρτα)

ΚΟΠΡΙΤΗΣ: Πατέλα βαλάνε τη πόλτα.

ΚΑΡΑΓΚΙΟΖΗΣ: (μέσα από την καλύβα) Δεν είμαι εδώ.

ΧΑΤΖΗΑΒΑΤΗΣ: Άνοιξε μωρέ.

ΚΑΡΑΓΚΙΟΖΗΣ: (μέσα από την καλύβα) Δεν είμαι εδώ. 

ΧΑΤΖΗΑΒΑΤΗΣ: Άνοιξε Καραγκιόζο μου και σου φέρνω σπουδαία νέα. 

ΚΑΡΑΓΚΙΟΖΗΣ: (μέσα από την καλύβα) Δεν είμαι εδώ είπα. (πετά το καταβρεχτήρι) 

ΧΑΤΖΗΑΒΑΤΗΣ: Ωχ, κακή σου μέρα γρουσούζη, με στράβωσες! Βγες έξω βρε! 

ΚΑΡΑΓΚΙΟΖΗΣ: (βγαίνοντας) Ωχ, ο Χατζηχαβιάρης! 

ΧΑΤΖΗΑΒΑΤΗΣ: Βρε παιδί μου τι έπαθες, Κοιμάσαι; 

ΚΑΡΑΓΚΙΟΖΗΣ: Κοιμάμαι για να μην πεινάω.

ΧΑΤΖΗΑΒΑΤΗΣ: Πάλι πεινάς;

ΚΑΡΑΓΚΙΟΖΗΣ: Ναι. Πεθαίνω της πείνας και γι' αυτό θα πεθάνω. ΧΑΤΖΗΑΒΑΤΗΣ: Πέθανε δεν σε εμποδίζει κανείς. 

ΚΑΡΑΓΚΙΟΖΗΣ: Τότε, λοιπόν, γιατί δε με αφήνουν να πεθάνω; ΧΑΤΖΗΑΒΑΤΗΣ: Ποιος, Καραγκιόζη μου δε σε αφήνει;

ΚΑΡΑΓΚΙΟΖΗΣ: Ιδού, κύριε. Απεφάσισα να ποθάνω, να πάω από λουκουμοθάνατο. Όπως μπήκα λοιπόν σ' ένα καφενείο, βρίσκω μια κάσα λουκούμια. Την πήρα, την ακούμπησα χάμου, έκανα τα πατερημά μου, είπα σχωράτε με κι ο Θεός να σας σχωρέσει κι άρχισα να τρώω λουκούμια ν' αποθάνω. Αφού είχα φάει καμιά εξηνταριά λουκούμια, μπαίνει ο καφετζής μέσα:

· Βρε, μου λέει. Τι κάνεις αυτού;
· Πεθαίνω, κύριε, του λέω.
· Πεθαίνεις, μασκαρά!!!!
Και μ' αρχινάει στο ξύλο. Βλέπουν κι οι άλλοι θαμώνες, έρχονται κι αυτοί. Τρέχω, γλιτώνω και να 'μαι στη καλύβα να κοιμάμαι.

ΧΑΤΖΗΑΒΑΤΗΣ: Άστα τώρα αυτά Καραγκιοζάκο μου. Τέλειωσαν τα βάσανά μας βρε. Τώρα πια θα τρώμε με χρυσά κουτάλια.

ΚΑΡΑΓΚΙΟΖΗΣ: Γιατί ρε Χατζατζάρη; Πες μου τρομάρα να σου ’ρθει, που να πληθαίνουν τα πε​θαμένα σου και να λιγοστεύουν τα ζωντανά σου, που να σε ιδώ και να σε λυπηθώ. Τι έγινε;

ΧΑΤΖΗΑΒΑΤΗΣ: Λευτερωθήκαμε Καραγκιόζη μου. Τώρα πια είμαστε νοικοκυραίοι στα χώματά μας. Οι Οθωμανοί φεύγουν κι οι Ευρωπαίοι έρχονται.

ΚΑΡΑΓΚΙΟΖΗΣ: Κι ο Πασάς; ΧΑΤΖΗΑΒΑΤΗΣ: Ναι Καραγκιόζη μου ΚΑΡΑΓΚΙΟΖΗΣ: Κι ο Βεληγκέκας; ΧΑΤΖΗΑΒΑΤΗΣ: Ναι Καραγκιόζη μου

ΚΑΡΑΓΚΙΟΖΗΣ: (αρχίζει να μυξοκλαίει). Και ποιον θα αρπάζω από δω και πέρα να με βάζει κάτω και να με μουρλαίνει στο ξύλο; Μα να χάσω το χοροδιδάσκαλό μου;

ΧΑΤΖΗΑΒΑΤΗΣ: Άντε βρε αχαΐρευτε. Μην ανησυχείς, θα βρεις άλλον, Ευρωπαίο. Πάμε τώρα να ετοιμάσουμε το τραπέζι για τη γιορτή και να ντελαλήσουμε σ' όλο τον κόσμο να 'ρθει.

ΚΑΡΑΓΚΙΟΖΗΣ: Γιατί;

ΧΑΤΖΗΑΒΑΤΗΣ: Για να ' ρθεί όλος ο κόσμος στο τραπέζι και να γλεντήσουμε ΚΑΡΑΓΚΙΟΖΗΣ: Δεν γίνεται. Απαγορεύεται δια ροπάλου.

ΧΑΤΖΗΑΒΑΤΗΣ: Γιατί;

ΚΑΡΑΓΚΙΟΖΗΣ: Γιατί θα φάνε το φαΐ οι Ευρωπαίοι και πάλι νηστικοί θα κοιμηθούμε και πάει χαμένη η απελευθέρωση.

ΧΑΤΖΗΑΒΑΤΗΣ: Χα, χα, χα! Μα τι λες Καραγκιόζη μου. Είναι όλα κανονισμένα. Κανείς δε θα μείνει νηστικός. Έλα, πάμε. 

ΚΑΡΑΓΚΙΟΖΗΣ: Ναι Χατζατζάρη, πάμε να φάμε ξύλο!

Η ΣΥΛΛΗΨΗ ΤΟΥ ΚΟΛΟΚΟΤΡΩΝΗ

ΠΑΣΑΣ: Βεληγκέκα, πιστέ μου υπασπιστή. 

ΒΕΛΗΓΚΕΚΑΣ: Πω για, παρών εφέντη, στο διαταγές σας.

ΠΑΣΑΣ: Οι Γιαούρηδες που εδώ και έξι χρόνια σήκωσαν κεφάλι, νομίζουν πως ελευθερώθηκαν και ετοιμάζουν γι' απόψε γιορτή.

ΒΕΛΗΓΚΕΚΑΣ: Πω για ωρέ.

ΠΑΣΑΣ: Πάρε λοιπόν τη φρουρά και πήγαινε να συλλάβεις τον Κολοκοτρώνη και να τον κλείσεις στα μπουντρούμια του σαραγιού.

ΒΕΛΗΓΚΕΚΑΣ: Κοντά να τον πιάκουμε, πω ναν το πατάτε σαν το γάτα που πατάει το ποντίκι.

ΠΑΣΑΣ: Μπράβο παλληκαρά μου. Να δουν οι Γιαούρηδες ότι δεν παίζουν με την εξουσία. Πήγαι​νε κι ο Αλλάχ μαζί σου.

ΒΕΛΗΓΚΕΚΑΣ: Πρα.

ΜΠΙΡΙΚΟΓΚΟΣ: (βγαίνει από εκεί που ήταν κρυμμένος και τρέχει προς την καλύβα) Μπαμπάκο, μπαμπάκο, ο πατσάς έστειλε το Βεληγκέκα να συλλάβει τον Κολοπετρώνη.

ΚΑΡΑΓΚΙΟΖΗΣ: Αχ, αχ, νάτα τάλεγα εγώ. Νηστικοί θα μείνουμε πάλι. Μπράβο παιδάκι μου. Φώ​ναξε τον Χατζατζάρη να δούμε τι θα κάνουμε.

ΜΠΙΡΙΚΟΓΚΟΣ: Χατζηχαβιάλη δούμε τι κάνουμε! Χατζηχαβιάλη δούμε τι κάνουμε!

ΚΑΡΑΓΚΙΟΖΗΣ: (σφαλιάρα) Άντε στην οργή, που 'νάθεμα τον πατέρα σου! Τι'ναι αυτά που φωνάζεις βρε;

ΜΠΙΡΙΚΟΓΚΟΣ: Έτσι δε μου 'πες καλέ πατέλα; Τι βαλάς;

ΧΑΤΖΗΑΒΑΤΗΣ: Τι 'ναι βρε κακό χρόνο να 'χεις και φωνάζεις έτσι;

ΚΑΡΑΓΚΙΟΖΗΣ: Άστα Χατζηχαβιάρη μου, ο Πατσάς έστειλε το χοροδιδάσκαλο να συλλάβει τον Κολοκοτρώνη.

ΧΑΤΖΗΑΒΑΤΗΣ: Τον Δερβέναγα; Α! Μα πώς; Τι στο καλό; Γρήγορα, πάμε να ειδοποιήσουμε τον κόσμο, να έρθει στην καλύβα σου για να δούμε πώς θα σώσουμε τον καπετάνιο απ' τα μπουντρούμια του σαραγιού. Τρέχα Καραγκιόζη μου, τρέχα να καλέσουμε πολεμικό συμβού​λιο! (βγαίνει απ' τη μεριά του σαραγιού)

ΜΠΙΡΙΚΟΓΚΟΣ: Ναι. Τλέχα πατέλα. Να 'λθω και γώ πατέλα να τλέξουμε μαζί;

ΚΑΡΑΓΚΙΟΖΗΣ: (σφαλιάρα) Μπα κακό χρόνο να 'χεις. Προχώρα μωρέ, προχώρα (βγαίνουν απ' τη μεριά της καλύβας)

ΤΟ ΠΟΛΕΜΙΚΟ ΣΥΜΒΟΥΛΙΟ

ΧΑΤΖΗΑΒΑΤΗΣ: Καραγκιόζη, Καραγκιόζη, ήρθε κανείς;                                ΜΕΣΑ ΑΠΟ ΤΗΝ ΚΑΛΥΒΑ

ΚΑΡΑΓΚΙΟΖΗΣ: Όχι ακόμα Χατζατζάρη μου. 

ΧΑΤΖΗΑΒΑΤΗΣ: Μα, γιατί αργούν; 

ΚΑΡΑΓΚΙΟΖΗΣ: Ας περιμένουμε Χατζατζάρη μου

ΜΟΡΦΟΝΙΟΣ: (χτυπά την πόρτα) Κύριε Καραγκιόζη, κύριε Καραγκιόζη!

ΚΑΡΑΓΚΙΟΖΗΣ: (βγαίνοντας) Ορίστε. Ωχ, Παναγίτσα μου, τι είδους ζωντόβολο είναι αυτό μωρέ;

ΜΟΡΦΟΝΙΟΣ: Εγώ είμαι κύριε Καραγκιόζη, ο Μορφονιός. Ουίτ!

ΚΑΡΑΓΚΙΟΖΗΣ: Μπα πανάθεμά σε, με τρόμαξες! Και τι ' ναι αυτό που έχεις εκεί μπροστά; Πολυβόλο;

ΜΟΡΦΟΝΙΟΣ: Η μυτούλα μου είναι καλέ! Που καθημερινά της κάνω κούρα ομορφιάς;

ΚΑΡΑΓΚΙΟΖΗΣ: Μυτούλα είναι αυτή; Άιντε, καλή είναι. Θα μας χρειαστεί για να σπάσουμε την

πόρτα του σαραγιού. 

ΜΟΡΦΟΝΙΟΣ: Με τη μυτούλα μου καλέ; 

ΚΑΡΑΓΚΙΟΖΗΣ: Γιατί, τι έχει; Άμα την ξύσεις και λίγο...

ΜΟΡΦΟΝΙΟΣ: Αχού την έρμη τη μυτούλα μου. Και μου το ’λεγε η μαμά μου να προσέχεις τις φιλίες σου μην κι εκμεταλλευτούν την ομορφάδα σου. 

ΚΑΡΑΓΚΙΟΖΗΣ: Μπα, που τρομάρα να σου ' ρθει απ' την ομορφιά.

ΜΟΡΦΟΝΙΟΣ: Βρε Καραγκιόζη δεν έχουν έρθει άλλοι; Φοβάμαι μόνος μου! Θέλω τη μαμά μου. Ουίτ!

ΚΑΡΑΓΚΙΟΖΗΣ: Σκάσε ρε Μυτόγκα. Θα ’ρθουν σε λίγο.

ΜΟΡΦΟΝΙΟΣ: Μόλις έρθουν κι άλλοι ουίτ, να μη φοβάσαι, ουίτ. Θα ντον πιάσουμε τον Ντερβέναγα και θα λευτερώσουμε τον καπετάνιο. Έννοια σου! Εγώ θα ντον σκοτώσω!

ΚΑΡΑΓΚΙΟΖΗΣ: Σιγά τα αίματα! Έλα, πάμε μέσα. Πρόσεχε πού θα προσγειώσεις τη μύτη σου μη μου γκρεμίσεις την παράγκα. 

ΣΟΛΟΜΩΝ: (χτυπά την πόρτα) Ε, ε, νοικοκυραίοι, ε, ντα, ντα, ντα, ντα, ντα! Άνθρωπο βρε! Άνοιξε

πόρτα. Ήρτε γκω ο Σολομών. 

ΚΑΡΑΓΚΙΟΖΗΣ: Παρών. Α, να κι ο παλαμίδας! Πώς είστε κύριε ξεβιδωμένε; 

ΣΟΛΟΜΩΝ: Ε, καλημέρα κουζούμ. Ε, καλημέρα γιαβρούμ. Ε, ντα, ντα, ντα, ντα, ντα, λελεμί. 

ΚΑΡΑΓΚΙΟΖΗΣ: Βρε όξω που θα μας κάνεις και νταντά. 

ΣΟΛΟΜΩΝ: Ε, πολεμικός συμβουλιούχος.

ΚΑΡΑΓΚΙΟΖΗΣ: Όχι, συμβασιούχος!

ΣΟΛΟΜΩΝ: Ε, ντε, ντε, ντε, ντε, ντεν καταλαβαίνει!

ΚΑΡΑΓΚΙΟΖΗΣ: Από κει που μπει από κει και βγαίνει! Για έλα από δω. Άιντε, πέρνα. 

ΣΟΛΟΜΩΝ: Ε, ντα, ντα, ντα, ντα, ντα.

ΣΙΟΡ ΔΙΟΝΥΣΙΟΣ: Ω, ψυχούλα μου Καραγκιόζο. Ω, τι κάνεις μόμολό μου, καλά 'σαι, καλά 'σαι, καλά ' σαι, καλά ' σαι, καλά ' σαι;

ΚΑΡΑΓΚΙΟΖΗΣ: Στοπ! Καλά 'μαι, καλά 'μαι, καλά 'μια, καλά 'μια, καλά 'μαι! Άι (σφαλιάρα) στο δαίμονα σαλιάντρα, που πάει το στόμα σου σαν του Παπαγαβριήλ το κομπολόι.

ΣΙΟΡ ΔΙΟΝΥΣΙΟΣ: Άκου να σου αρκοτσιάρο το προπέτιο! Ν' αβιζάρεις ολονού του κόσμου τα φιναμέντα.

ΚΑΡΑΓΚΙΟΖΗΣ: Τι έκανε λέει; Να μπιζάρω τα τσιμέντα;

ΣΙΟΡ ΔΙΟΝΥΣΙΟΣ: Όσκε ψυχούλα μου Καραγκιόζο. Ετοιμάζεται φιρμάνι για την απελευθέρωση.

Υπογράφουν οι Φράγκοι και οι Οθωμανοί πρέπει να φύγουν. 

ΚΑΡΑΓΚΙΟΖΗΣ: Τρέξε Νιόνιο να το φέρεις, να το τρίψουμε στη μούρη του Πασά, για ν' αφήσει ελεύθερο τον καπετάνιο. 

ΣΙΟΡ ΔΙΟΝΥΣΙΟΣ: Ω, ναίσκε ψυχούλα μου, ναίσκε μόμολό μου! Τρέχω! ΚΑΡΑΓΚΙΟΖΗΣ: Στάσου. Πάμε πρώτα μέσα να το πούμε και στους άλλους 

ΣΙΟΡ ΔΙΟΝΥΣΙΟΣ: Ω, ναίσκε ψυχούλα μου, ναίσκε μόμολό μου! Πάμε!

ΜΠΑΡΜΠΑΓΙΩΡΓΟΣ: (χτυπά) Ωρέ μπιτ ψόφιος είσαι ωρέ χαϊβάν'; Αμ, στάσου να βροντολογήσω εγώ. (χτυπά πιο δυνατά). 

ΚΑΡΑΓΚΙΟΖΗΣ: Νιόνιο, δεν σου φάνηκε πως ακούστηκε ένας κρότος μεγάλος; 

ΣΙΟΡ ΔΙΟΝΥΣΙΟΣ: Ω, συφορά μου! Σεισμός είναι Καραγκιόζο μου.

ΜΠΑΡΜΠΑΓΙΩΡΓΟΣ: (σφυράει) Σςςςςς! 

ΚΑΡΑΓΚΙΟΖΗΣ: Ωρέ μανούλα μ'. Ο Μπαρμπαγιώργος είναι.

ΣΙΟΡ ΔΙΟΝΥΣΙΟΣ: Μωρ' αλήθεια! Αυτούνος ο βλάχος είναι, και σονάρει σα βαπόρο.

ΜΠΑΡΜΠΑΓΙΩΡΓΟΣ: Τι κάνεις ωρέ παλιοζάγαρο; Τι μου κρέν’ ς να ’ρθω; Ε, ρε παλιολοπωδύτ’ μην και μου φκιάξεις κανένα χουνέρ’ και ρεζιλευτώ! 

ΚΑΡΑΓΚΙΟΖΗΣ: Όχι μπαρμπούλι μ’. Σε χρειαζόμαστε για να εξοντώσουμε τον Βεληγκέκα και ν’ ελευθερώσουμε τον καπετάν Θόδωρο. 

ΜΠΑΡΜΠΑΓΙΩΡΓΟΣ: Τι μι λες παιδί μ’; Στέκα μωρέ να βγάλω το τσαρούχι και να τους κάνω ούλους του αλατιού!

ΚΑΡΑΓΚΙΟΖΗΣ: Όχι το τσαρούχι μπάρμπα. Να μην ρίξουμε και χημικά. Έλα μέσα και θα σου εξηγήσουμε.

ΜΠΑΡΜΠΑΓΙΩΡΓΟΣ: Ναι πιδί μ’. Πάμι! Καραγκιόζο... ΚΑΡΑΓΚΙΟΖΗΣ: Τι ’ναι μπάρμπα;

ΜΠΑΡΜΠΑΓΙΩΡΓΟΣ: Κοίτα κακομοίρη μ’ μη και μου φκιάσεις κανένα χουνέρ’! ΚΑΡΑΓΚΙΟΖΗ: Όχι ρε μπάρμπα, προχώρα μωρέ που σου λέω και θα με τρελάνεις.

ΤΟ ΣΧΕΔΙΟ ΕΞΟΝΤΩΣΗΣ ΤΟΥ ΒΕΛΗΓΚΕΚΑ ΤΙΘΕΤΑΙ Σ’ ΕΦΑΡΜΟΓΗ

ΑΓΛΑΙΑ: Καραγκιόζη μου, πώς θα κάνω τα γλυκά μάτια στο Βεληγκέκα; 

ΚΑΡΑΓΚΙΟΖΗΣ: Εγώ πώς σε παντρεύτηκα; Αχ! Ας όψεται η οικονομική η κρίση… Αμήν! (ψαλμωδία)
ΑΓΛΑΙΑ: Πάντως τον λυπούμαι τον δυστυχισμένο. Είδες Καραγκιόζη μου τι νόστιμος που είναι;

ΚΑΡΑΓΚΙΟΖΗΣ: Βρε γυναίκα, σάμπως σου γουστάρησε ο Βεληγκέκας; 
ΑΓΛΑΙΑ: Δεν θα ’σαι στα καλά σου! Τι ’ναι αυτά που μου λες; Δεν κοτάω να μιλήσω αδελφέ;

ΚΑΡΑΓΚΙΟΖΗΣ: Γιατί μου λες πως είναι νόστιμος; 

ΑΓΛΑΙΑ: Απλώς ερώτησα. Εσύ με παρεξήγησες. 

ΚΑΡΑΓΚΙΟΖΗΣ: Είναι πιο νόστιμος από μένα; 

ΚΟΠΡΙΤΗΣ: Εσένα τα μούτρα σου πατέρα είναι σαν τ’ ουρακοτάγκου.

ΚΑΡΑΓΚΙΟΖΗΣ: Α, (σφαλιάρα) να χαθείς γρουσούζικο. Αγλαΐα κανόνισε να παρασύρεις τον Τσουρβέναγα κοντά στην παράγκα. Μετά θα αναλάβουμε εμείς και θα τον αποτελειώσει ο Μπάρμπα Γιώρ​γος και η νέα γρίπη. (φεύγουν)

ΑΓΛΑΙΑ: Καλά Καραγκιόζη μου. Βεληηηηηή, γιούχου! ΒΕΛΙΓΚΕΚΑΣ: Ω γεια ωρέ με φωνάζει; 

ΑΓΛΑΙΑ: Βελή, come here to tell you something. ΒΕΛΙΓΚΕΚΑΣ: Πρα, πρα, τι με θες κοκόνα μ';

ΑΓΛΑΙΑ: Βελούλη μ', αχ, πόσο σ' αγαπώ!

ΒΕΛΗΓΚΕΚΑΣ: Πω για, τούτο το κοκόνα ωρέ μπούρα μ’, να είναι σα μουαλεμπί ωρέ, σα χαλβά.

ΑΓΛΑΙΑ: Αχ! Τι ωραία λόγια που ξέρεις να λες Βελή μου! 
ΒΕΛΗΓΚΕΚΑΣ: Πρα, πρα, πρα!

ΑΓΛΑΙΑ: Πλησίασε καλέ Βελή μου κοντά στην παράγκα να τα πούμε καλύτερα.

ΒΕΛΗΓΚΕΚΑΣ: Πρα, πρα, πρα!

(ο Βεληγκέκας πλησιάζει, η Αγλαΐα μπαίνει γρήγορα μέσα στην καλύβα και βγαίνει έξω ο Καραγκιόζης. Ο Κοπρίτης βγαίνει στα κεραμίδια στοχεύοντας με το καταβρεχτηρι τον Βεληγκέκα)

ΚΑΡΑΓΚΙΟΖΗΣ: Για έλα κοντά άμα σου βαστάει. Έλα να σε κάνω να με βλέπεις και να παίρνω δρόμο.

ΒΕΛΗΓΚΕΚΑΣ: Πω, τι λιές ωρέ καρδαροκέφαλο; Πω να το αγριεύσεις ωρέ;

ΚΑΡΑΓΚΙΟΖΗΣ: Δεν αγριεύω μπαρμπα Τζουρβέναγα αλλά μου κακοφαίνεται να πλησιάζεις τη

γυναικούλα μου, τη γλυκιά μου Αγλαΐα! 

ΒΕΛΗΓΚΕΚΑΣ: Άιντε ωρέ σκυλομούτρια, πω τήρα καλά ωρέ μη μιλάς ίτς, για θα σε πιάκω να σε

κάνω κιημά άλλο βολά μην το κραίνεις ίτς. 

ΚΑΡΑΓΚΙΟΖΗΣ: Τέτοιες καλοσύνες να σου λείπουν. Άντε μην με κάνεις να σε πιάσω και να με βάλεις κάτω και με μουρλάνεις στο ξύλο. Ωχ, τον έπιασα τον Βεληγκέκα. Ρίξτο Κοπρίτη.

(καταβρεχτήρι)
ΒΕΛΙΓΚΕΚΑΣ: Πω για κίο εμένα βαράς ρε, εμένα; Πο για λιναρόσπριο;

ΚΑΡΑΓΚΙΟΖΗΣ: Α, σε, ρε, βε, λη γκε, κα, τσα, τσου, μπαμ, μπουμ. α, α, α, α, νταμ τριλι λαμ ντριλι λαμ ντριλι λαμ (φεύγει στην καλύβα)

ΒΕΛΗΓΚΕΚΑΣ: Ω ρε το χαμένο. Ω να τρώει ξύλο και να χορεύει! Ω το μπεζεβέγκι (απ' την καλύ​βα ο Καραγκιόζης τον κοπανάει)
ΒΕΛΙΓΚΕΚΑΣ: Ω, βάι, βάι, βάι το μπεζεβένγκι.

(βγαίνει ο Μπαρμπαγιώργος από την καλύβα)

ΜΠΑΡΜΠΑΓΙΩΡΓΟΣ: Ε ρε μανούλα μ'. Δε μου λες ρε έρμο; (σφαλιάρα) Το ανηψούδι μ’ βαράς, ε; (σφαλιάρα)
ΒΕΛΙΓΚΕΚΑΣ: Άιντε ωρέ μη σε πατάω κάτω όπως πατάει η γάτα τα ποντίκια. 

ΜΠΑΡΜΠΑΓΙΩΡΓΟΣ: (σφαλιάρα) Κάν' ίσα κείθε, έλα δω κάτσ' κατά γης. Ένα κι ένα κάνουν οχτώ.

ΚΑΡΑΓΚΙΟΖΗΣ: Σωστός λογαριασμός. Ρίχτου ξύλου του Δερβέναγα θειούλη μου γιατί πάει κάτω

στην αγορά και σε βρίζει. ΜΠΑΡΜΠΑΓΙΩΡΓΟΣ: Τι μι λέει, πιδάκι μ';

ΚΑΡΑΓΚΙΟΖΗΣ: Σε λέει βλάχο και μπαστουνόβλαχο γιαουρτοβαφτισμένο! 

ΜΠΑΡΜΠΑΓΙΩΡΓΟΣ: Θα τον αφαλοκόψω! Ρε λυκόπιασμα, εσύ ωρέ τα λες αυτά; (σφαλιάρα) 

ΒΕΛΗΓΚΕΚΑΣ: Για ωρέ βλάχο. Πρα, πρα, πρα! 

ΜΠΑΡΜΠΑΓΙΩΡΓΟΣ: Να, να, να ουρέ χαμένο. (σφαλιάρες, ξύλο, φασαρία)

ΚΑΡΑΓΚΙΟΖΗΣ: (ανεβαίνει στις πλάτες του Μπαρμπαγιώργου). Ωρέ καυγάς. Ρίξτου μπαρμπούλι. ΜΠΑΡΜΠΑΓΙΩΡΓΟΣ: Ρε βάρα του καμιά.

ΚΑΡΑΓΚΙΟΖΗΣ: Κάτσε να βρω το ψαχνό. Να, να, να. (σφαλιάρες) ΜΠΑΡΜΠΑΓΙΩΡΓΟΣ: Ουρέ σαφρακιασμένο, εμένα βαράς!

ΚΑΡΑΓΚΙΟΖΗΣ: Όχι θα βάραγα τον ξένο να βρω το μπελά μου. Ωχ, ωχ, στάσου, πέφτω. Έπεσα... ΜΠΑΡΜΠΑΓΙΩΡΓΟΣ: Άστο ωρέ Καραγκιόζ' το τσαρούχι

ΚΑΡΑΓΚΙΟΖΗΣ: Στάσου και βρωμάνε οι κάλτσες. Σταθείτε παιδιά, σταθείτε, σταθείτε. Με πατάτε ρε, με πατάτε, με πατάτε, με πατάτε μωρέ. Άι μανούλα μου! Αι στην οργή γρουσούζηδες! (τέλος ξύλου. Ο Βεληγκέκας πέφτει ξερός.)

ΚΑΡΑΓΚΙΟΖΗΣ: Μπράβο μπαρμπούλη μου. Κολλητήρια, ελάτε γρήγορα να τον τραβήξουμε μέσα. (τον σέρνουν μέσα στην παράγκα). Δέστε τον μωρέ με το σκοινί της μπουγάδας (μέσα από την παράγκα).

Η ΑΙΧΜΑΛΩΣΙΑ ΤΟΥ ΠΑΣΑ

ΜΠΑΡΜΠΑΓΙΩΡΓΟΣ: Ωρέ Μορφονιέ ξύσ' τη μυτούλα σ' για ν' ανοίξουμι την πόρτα του σαρα​γιού.

ΜΟΡΦΟΝΙΟΣ: Μα κύριε Μπαρμπαγιώργο, τι την πέρασες τη μυτούλα μου; 

ΜΠΑΡΜΠΑΓΙΩΡΓΟΣ: Ουρ' τι μου λες; Την καρδάρα, την έχεις για μύτη, του τρακτέρ; 

ΜΟΡΦΟΝΙΟΣ: Ουίτ! Καρδάρα και τρακτέρ η μυτούλα μου!

ΜΠΑΡΜΠΑΓΙΩΡΓΟΣ: Αι ωρέ σαφρακιασμένο, ξεκούνα να κουτουλήσ' την πόρτα μι το τρακτέρ για ν' ανοίξ'. (τον πιάνει και τον κατευθύνει προς την πόρτα. Την βαράει με τη μύτη του)

(ρυθμικό χτύπημα  πόρτας)
ΜΟΡΦΟΝΙΟΣ: Ουίτ. Σιγά κύριε Μπαρμπαγιώργο, σιγάάά, σιγά και έχω και αυτιά μεγάλα.

ΜΠΑΡΜΠΑΓΙΩΡΓΟΣ: Ε, ρε μανούλα μ’ τι έχει να γίνει. Θα μι πιράσουνι για καυγατζή και θέλου να βάλου και για πάρεδρος.

ΜΟΡΦΟΝΙΟΣ: Αχ Παναγίτσα μου. Τι έπαθα! Θέλω να πάω στη μαμά μου. Ουίτ! (του ξεφεύγει και φεύγει) 
(τέλος ρυθμικό χτύπημα  πόρτας)

ΠΑΣΑΣ: Τι φασαρία είναι αυτή; Τι θέλεις Γιώργαρε έξω απ' το σαράι; Εσύ κάνεις όλη αυτή την αντάρα και το κακό; Σή​κωσες κεφάλι ωρέ βλάχο;

ΜΠΑΡΜΠΑΓΙΩΡΓΟΣ: Άι, ουρέ, Πασά κι θα σε αφαλοκόψου. Θα σι δέσου κι αν ζητάς νιρό θα σου δίνου πέτρες κι αν ζητάς φαΐ θα σου δίνου άμμου. Καραγκιόζ’, φέρ’ του καταβρεχτήρ’.

ΚΑΡΑΓΚΙΟΖΗΣ: Έρχομαι θειούλι μου. Βάστα γερά.

ΜΠΑΡΜΠΑΓΙΩΡΓΟΣ: Να ουρέ (σφαλιάρα) που φυλάκισες του καπιτάνιου. Να, να, να, να, να. (σφαλιάρες) Σύρε τώρα στη καλύβα, να βρεις τουν Βελή σ’.  
ΚΑΡΑΓΚΙΟΖΗΣ: Σκύψτε μωρέ, γιατί έχω πάρει πολυελαίους. Και προσοχή στο παρκέ! (φεύγουν)

Η ΠΑΡΕΜΒΑΣΗ ΤΗΣ ΒΕΖΥΡΟΠΟΥΛΑΣ

ΒΕΖΥΡΟΠΟΥΛΑ: Αλλάχ Αλλάχ, βιραλλάχ. Τι φασαρία ήταν αυτή; Τι απόγινε ο πατέρας μου;

Πού είναι ο Βεληγκέκας; 

ΚΟΛΛΗΤΗΡΗΣ: (βγαίνει από την παράγκα προς το μέρος της τραγουδώντας).

Ήταν ένας γάιδαρος

και μια γριά,

το παχνί δε τ' άρεσε

γύρευε παντρειά

Αβάμη μου, καλημέρα. Ήρθα να σε πάω να πάμε στον κουνιμόγραφο. ΒΕΖΥΡΟΠΟΥΛΑ: Αχ, Κολλητήρη μου, δεν μπορώ. Φοβάμαι τον μπαμπά. ΚΟΛΛΗΤΗΡΗΣ: Αβάμη μου, θα με κάνεις ν' αυτοκτονήσω, εγώ, εγώ, σ' αγαπώ!

(Ο Καραγκιόζης βγαίνει, πάει πίσω του και παρακολουθεί) 

ΒΕΖΥΡΟΠΟΥΛΑ: Αχ, Κολλητήρη ξέρεις πού έχει εξαφανιστεί ο πατέρας μου; 

ΚΟΛΛΗΤΗΡΗΣ: Αμέ, κι αν έρθεις στον κουνιμόγραφο μαζί μου, θα σου πω. ΒΕΖΥΡΟΠΟΥΛΑ: Άσε τ' αστεία Κολλητήρη και πες μου.

ΚΟΛΛΗΤΗΡΗΣ: Να σου πω: «Ζαΐρα θα 'ρθω να σε κλέψω κάποια βραδιά».
ΒΕΖΥΡΟΠΟΥΛΑ: Όχι αυτό μωρέ! Τι απέγινε ο πατέρας μου.

ΚΟΛΛΗΤΗΡΗΣ: Θα πάρω ένα αυτοκίνητο και θα σε βάνω μέσα να φύγουμε.

ΒΕΖΥΡΟΠΟΥΛΑ: Α, Κολλητήρη, πάω μέσα κι όταν έρθεις στα συγκαλά σου μου λες. (φεύγει)

ΚΑΡΑΓΚΙΟΖΗΣ: (σφαλιάρα) Βρε γρουσούζικο, βρε κακοαναθρεμμένο, από τώρα μου θέλεις έρωτες; (σφαλιάρα)
ΚΟΛΛΗΤΗΡΗΣ: Τι βαράει ρε; Άντε μην πάρω κανένα κοτρώνι να σου πω εγώ. 
ΚΑΡΑΓΚΙΟΖΗΣ: Βρε αρχιλωποδύταρε, ακόμα δεν έμαθες να κλέβεις και θέλεις έρωτες; Έτσι βρε

γρουσούζικο θα πάνε οι κόποι μου χαμένοι; Εγώ που σε μάθαινα να κλέβεις μπουγάδες; 

ΚΟΛΛΗΤΗΡΗΣ: Πατέρα, τώρα κλέβω μπουγάδες και πορτοφόλια.

ΚΑΡΑΓΚΙΟΖΗΣ: Μπράβο παιδί μου, μπράβο Κολλητήρη μου. Κι εγώ που νόμιζα ότι θα έχανες τόσα ωραία μαθήματα! Πήγαινε μέσα τώρα και φώναξε τον Χατζηαβάτη για να μιλήσουμε στην Χαβιαροπούλα.

ΚΟΛΛΗΤΗΡΗΣ: Κοίτα μην και μου πάρεις την αγαπητικιά!

ΚΑΡΑΓΚΙΟΖΗΣ: (σφαλιάρα) Άι στην οργή χλεμπονιάρικο. (φεύγει ο Κολλητήρης)

ΧΑΤΖΗΑΒΑΤΗΣ: Έλα Καραγκιόζο μου, πάμε να βρούμε την Βεζυροπούλα.

ΚΑΡΑΓΚΙΟΖΗΣ: Εσύ μπροστά, πίσω εγώ Χατζατζάρη, να δούμε ποιος θα φάει τις πιο πολλές. (χτυπούν την πόρτα)
ΒΕΖΥΡΟΠΟΥΛΑ: Αχ, αχ, τι να συμβαίνει; Χατζηαβάτη, ξέρεις πού είναι ο πατέρας μου;

ΧΑΤΖΗΑΒΑΤΗΣ: Πολυχρονεμένη μου, ο πατέρας σου διέπραξε μια μεγάλη αδικία και γι' αυτό τον κρατάμε αιχμάλωτο μαζί με τον Δερβέναγα.

ΒΕΖΥΡΟΠΟΥΛΑ: Ω, Αλλάχ, Αλλάχ! Τι έκανε;

ΧΑΤΖΗΑΒΑΤΗΣ: Οι Έλληνες λευτερώθηκαν, αλλά αυτός για εκδίκηση, αιχμαλώτισε τον Κολοκο​τρώνη και πολλά άλλα παλικάρια.

ΒΕΖΥΡΟΠΟΥΛΑ: Χατζηαβάτη μου, θα επανορθώσω εγώ αυτή την αδικία και θα τους λευτερώσω αμέσως. Κι εσείς από μεριά σας, αφήστε τον πατέρα μου και τον Δερβέναγα. Μπορούμε να ζήσουμε ήσυχα κι ειρηνικά.

ΚΑΡΑΓΚΙΟΖΗΣ: Χαβιαροπούλα.

ΒΕΖΥΡΟΠΟΥΛΑ: Τι ’ναι Καραγκιόζη μου; ΚΑΡΑΓΚΙΟΖΗΣ: Να κρατήσουμε το Δερβέναγα; ΒΕΖΥΡΟΠΟΥΛΑ: Μα γιατί Καραγκιόζη μου;

ΚΑΡΑΓΚΙΟΖΗΣ: Να, τώρα που θα φύγετε, να κρατήσουμε κι εμείς ένα σουβενίρ για να σας θυμόμαστε.

ΧΑΤΖΗΑΒΑΤΗΣ: Μπα κακό χρόνο να ' χεις. Τι είναι αυτά που λες;

ΚΑΡΑΓΚΙΟΖΗΣ: Ξέρω ’γω τι λέω! Βάστα να κάνω τα πατερημά μου, πριν τον ξεδέσουμε (γονατί​ζει). Θεούλη, φύλα με από Βεληγκεκέικες κλωτσιές, δαγκωνιές και κλωτσο-κλωτσο-πατινάδες και από του πονηρού. Αμήν. (σε ρυθμό ψαλμωδίας)

ΧΑΤΖΗΑΒΑΤΗΣ: Χα, χα, χα! Τι φοβάσαι βρε; Λευτερωθήκαμε. Να και το φιρμάνι απ’ τας Γιουρώπας. Το έφερε ο Νιόνιος πριν λίγο. Πάρτο κυρά μου να το δώσεις στον Πασά.

ΒΕΖΥΡΟΠΟΥΛΑ: Μην ανησυχείτε για τίποτα κι όλα θα γίνουν καθώς τους πρέπει (φεύγει)

ΧΑΤΖΗΑΒΑΤΗΣ: Και τώρα Καραγκιόζο μου, πάμε να ετοιμαστούμε για τη γιορτή.

ΚΑΡΑΓΚΙΟΖΗΣ: Πάμε Χατζατζάρη. Κι εδώ κυρίες και κύριοι και αγαπημένα μας παιδιά, η παράστασή μας έλαβε τέλος. Αβάντι μανέστρο. Γειά σας, γειά σας!

Χορός φιγούρων στον μπερντέ & χορός παιδιών έξω…. 

Τέλος

